stanford-oval/wikipedia huggingface dataset:
Henry Becque

| Henry Becque |
| --- | --- |
 Henry Becque. Valokuva: Nadar
Henkilötiedot
Koko nimi:  Henry François Becque
Syntynyt: 1837 Pariisi, Ranska
Kuollut: 1899 (61–62 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Pääteokset:  Korppi
Aiheesta muualla
Löydä lisää kirjailijoitaKirjallisuuden teemasivulta
Henry François Becque (1837 Pariisi, Ranska −1899 Pariisi, Ranska) oli ranskalainen toimittaja ja kirjailija. Hän oli naturalismin esitaistelija näytelmäkirjallisuuden alalla.
Kieltä yksinkertaistamalla Becque uudisti teatteri-ilmaisua. Hän oli katkera, säälimätön realisti, jonka monivuotisten ponnistusten tuloksena syntynyt synkeä, kyyninen perhedraama Korppi (Les corbeaux, esitetty 1882) sai runsaasti huomiota ja aiheutti skandaalin. Muita hänen näytelmiään ovat huvinäytelmät Navette ja bulevardikomedia La parisienne.
Näytelmien lisäksi Becque kirjoitti runoja, kirjallisuusesseitä ja omaelämäkerrallisia teoksia.
Aiheesta muualla

Kuvia tai muita tiedostoja aiheesta Henry Becque Wikimedia Commonsissa
Hold Your Colour

| Hold Your Colour Pendulum |
| --- | --- | --- |

Studioalbumin tiedot
 Julkaistu: 25. heinäkuuta 2005
 Tyylilaji: Drum'n'bass   Electronica
 Kesto: 79.49
 Levy-yhtiö: Breakbeat Kaos
Muut kannet
 Vuoden 2007 kansi
Pendulumin muut julkaisut
|   | Hold Your Colour 2005 | In Silico 2008 |
Hold Your Colour on australialaisen Drum'n'bass yhtye Pendulumin vuonna 2005 ilmestynyt esikoisalbumi. Se sai kriitikoilta erittäin hyvät arvostelut ja on yksi parhaiten myyneistä genren levyistä.
Vuonna 2007 ilmestyi uusi versio kyseisestä levystä, jossa kaksi viimeistä kappaletta, "Another Planet" ja "Still Grey" on korvattu kappaleilla "Blood Sugar" ja "Axle Grinder"
Kappaleet

"Prelude" – 0:52
"Slam" – 5:44
"Plasticworld" (feat. Fats & TC) – 6:21
"Fasten Your Seatbelt" (featuring The Freestylers) – 6:38
"Through the Loop" – 6:13
"Sounds of Life" (feat. Jasmine Yee) – 5:21
"Girl in the Fire" – 4:53
"Tarantula" (feat. DJ Fresh, $pyda & Tenor Fly) – 5:31
"Out Here" – 6:07
"Hold Your Colour" – 5:28
"The Terminal" – 5:42
"Streamline" – 5:23
"Another Planet" – 7:38
"Still Grey" – 7:51
Kappaleet > 2007 bonuskappaleet

"Blood Sugar" – 5:17
"Axle Grinder" – 4:09
Singlet

"Another Planet" / "Voyager" (23. helmikuuta 2004)
"Back 2 You" / "Still Grey" (22. maaliskuuta 2004)
"Tarantula" / "Fasten Your Seatbelt" (2005)
"Slam" / "Out Here" (2005)
"Hold Your Colour" / "Streamline" (6. maaliskuuta 2006)
"Blood Sugar" / "Axle Grinder" (18. kesäkuuta 2007)
Henry Beaufort

Henry Beaufort
Henry Beaufort (1377–1447) oli Lincolnin ja Winchesterin piispa, lordikansleri ja kardinaali sekä Englannin Henrik IV:n velipuoli. Hän osallistui Konstanzin kirkolliskokoukseen, jossa hän edisti Martinus V:n paaviksi tuloa. Henrik V:n kuoltua Beaufortista tuli Henrik VI:n holhooja. Kun paavi oli käskenyt Beaufortia kokoamaan varoja hussilaisia vastaan tehtävää ristiretkeä varten, hän käytti kertyneet varat sotaan Jeanne d’Arcia vastaan, ja oli esimiehenä tämän vuonna 1431 kuolemaan tuominneessa tuomioistuimessa.
Aiheesta muualla

Kuvia tai muita tiedostoja aiheesta Henry Beaufort Wikimedia Commonsissa
Duolingo

| Duolingo |
| --- | --- |


Verkkosivusto:  www.duolingo.com
Tyyppi:  Internet-yhteisö, opetuspeli
Rekisteröinti:  pakollinen
Kielet:  saatavilla 46 kielellä
Omistaja:  Duolingo
Luonut:  Luis von Ahn, Severin Hacker
Avattu:  19. kesäkuuta 2012
Tulot:   161,7 miljoonaa $ (2020)
Ohjelmointikieli:  Kotlin, Swift, React, Python, Scala, HTML, CSS, JavaScript
Nykyinen tila:  aktiivinen
Duolingo on kielten opiskeluun tarkoitettu verkkosivusto. Duolingoa voi käyttää verkkoselaimessa sekä sovelluksena Android-, iOS- ja Windows Phone -alustoilla. Duolingossa opiskelu perustuu luku-, kirjoitus-, kuuntelu- ja puheharjoituksiin, jotka on pilkottu oppitunteihin. Tunnit keskittyvät eri taitoihin ("skills"). Duolingo pyrkii houkuttelemaan käyttäjiä pelillistämisellä. Käyttäjä voi vertailla edistymistään ja kilpailla tuloksissa muiden kanssa. Duolingon avulla voi saavuttaa edistyneen aloittelijan tai alemman keskitason kielitaidon.
Joulukuussa 2020 Duolingo tarjosi 98 kielikurssia 39 eri kielellä. Eniten käyttäjiä oli englannin kurssilla espanjankielisille ja toiseksi eniten espanjan kurssilla englanninkielisille. Kolmanneksi suosituin oli ranskan kurssi englanninkielisille. Beetaversio suomen kurssista englanninkielisille julkaistiin kesäkuussa 2020. Vuonna 2020 Duolingo julkaisi tilastoja, joiden mukaan Suomessa opiskellaan eniten espanjaa ja ruotsia.
Historia

Duolingon perustivat vuonna 2011 Pittsburghissa Carnegie Mellon -yliopiston professori Luis von Ahn sekä Severin Hacker, Hector Villafuerte, Brendan Meeder, Vicki Cheung ja Antonio Navas.
Duolingo julkistettiin kesäkuussa 2012. iPhone-sovellus tuli tarjolle saman vuoden marraskuussa ja Android-sovellus toukokuussa 2013.
Heinäkuussa 2014 Duolingo lanseerasi Duolingo Test Centerin. Verkkopalvelussa voi suorittaa kielikokeen mikrofonin ja kameran kautta ja saada arvion kielitaidostaan.
Vuoden 2015 alussa Duolingo toi tarjolle opettajille tarkoitetun ohjausnäkymän nimeltä Duolingo for Schools.
Vuonna 2017 Duolingo aloitti Duolingo Stories -palvelun. Se sisältää lyhyitä tarinoita, joiden avulla harjoitellaan kuullun- ja luetunymmärtämistä.
Vuonna 2021 Duolingo julkisti listautumisannin, jonka myötä se aikoo listautua Nasdaq-pörssiin.
Liiketoimintamalli

Duolingo on käyttäjille maksuton. Aluksi se sai tuloja joukkoistetusta käännöstoiminnasta, jossa käyttäjät kutsuttiin kääntämään tekstiä ja äänestämään käännöksistä. Sisältö saatiin yrityksiltä, jotka tilasivat Duolingolta käännöksiä maksua vastaan. Duolingo sai kuitenkin vain kaksi asiakasta käännöspalveluille: CNN ja BuzzFeed. Tämä liiketoimintamalli lopetettiin vuonna 2014.
Vuonna 2017 Duolingo alkoi hankkia tuloja näyttämällä mainoksia käyttäjille. Duolingolla on myös maksullinen Plus-palvelu, jossa ei ole mainoksia ja jonka oppitunteja voi ladata käytettäväksi ilman verkkoyhteyttä. 1,75 prosenttia käyttäjistä käyttää tätä maksullista palvelua. Lisäksi Duolingo tarjoaa maksullisia kokeita, joilla voi hankkia todistuksen englanninkielen taidosta.
Duolingon kieliharjoitukset suunnitellaan vapaaehtoistyönä. Duolingon työntekijät keskittyvät pääasiassa verkkopalvelun tekniseen kehitykseen. Vuonna 2019 Duolingolla oli 170 työntekijää.
Vuonna 2020 Duolingo teki 16 miljoonaa dollaria tappiota 162 miljoonan dollarin liikevaihdolla, josta 72 prosenttia kertyi maksullisesta Plus-palvelusta, 17 prosenttia mainoksista ja 11 prosenttia maksullisista englanninkielen kokeista. Vuoteen 2019 mennessä pääomasijoittajat olivat sijoittaneet Duolingoon 108 miljoonaa dollaria.
Suosio ja palkinnot

Vuoden 2020 joulukuuhun mennessä Duolingoon oli rekisteröitynyt yli 500 miljoonaa käyttäjää. Noin 40 miljoonaa käyttäjää oli aktiivisia vähintään kuukausittain. Koronaviruspandemian alkaessa Duolingo sai 30 miljoonaa uutta käyttäjää muutaman viikon aikana.
Vuonna 2014 Apple valitsi Duolingon vuoden iPhone-sovellukseksi. Tämä oli ensimmäinen kerta, kun kunniamaininta annettiin oppimissovellukselle. Duolingo oli Google Playn eniten ladattu oppimissovellus vuosina 2013 ja 2014. Vuonna 2019 Forbes nosti Duolingon listalleen startup-yrityksistä, joiden se arvioi saavuttavan miljardin dollarin markkina-arvon.
Aiheesta muualla

Kuvia tai muita tiedostoja aiheesta Duolingo Wikimedia Commonsissa
Duolingon verkkosivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Duolingo
Käännös suomeksi
Henry Bird

Henry Bird.
Henry Edward Bird (14. heinäkuuta 1830 – 11. huhtikuuta 1908) oli englantilainen shakinpelaaja ja shakkikirjailija. Hän syntyi Portseassa, Hampshiressa.
21 vuoden ikäisenä Bird kutsuttiin ensimmäiseen kansainväliseen turnaukseen, joka pidettiin Lontoossa vuonna 1851. Hän myös osallistui turnauksiin Wienissä ja New Yorkissa. Vuonna 1858 hän hävisi ottelun Paul Morphya vastaan, mutta jatkoi pelaamistaan huipputasolla vielä 50 vuotta. Bird ei koskaan ollut ammattilainen shakissa, mutta hänen on sanottu eläneen silti pelille. Vuonna 1876 hän sai ensimmäisen erinomaisuuspalkinnon pelistään James Masonin kanssa.
Birdin kirjoittamaan shakkikirjallisuuteen kuului muun muassa Chess History and Reminiscences. Hän kirjoitti myös kirjan An Analysis of Railways in the United Kingdom.
Birdin mukaan on nimetty Birdin avaus sekä Birdin puolustus espanjalaisessa pelissä.
Aiheesta muualla

Henry Bird ChessGames.com-sivustolla (englanniksi)
Honor 3

| Honor 3 |
| --- | --- |
Valmistaja:  Huawei
Julkaistu:  2013 elokuu
Edeltäjä:  Honor 2
Seuraaja:  Honor 4
Mitat:  133 × 67.2 × 9.9 mm
Paino:  138 g
Näyttö:  4,7 tuumaa
Näytön kuvatarkkuus:  720 × 1 280 px
Värien lukumäärä:  noin 16 miljoonaa
Keskusmuisti:  2 GB
Flash-muisti:  8 GB
Takakamera:  13 MP
Etukamera:  1,3 MP
Radio:  FM-radio
Muistikorttipaikka:  microSD
Infobox OKVirheellinen NIMI-arvo: 
Honor 3 on Huawein Honor-tuoteperheeseen kuuluva kosketusnäytöllinen matkapuhelin. Puhelin maksoi reilut 230 euroa, kun se julkaistiin Kiinassa. Puhelimella on painoa 138 grammaa, kun mitat on 133 × 67,2 × 9,9 mm ja siinä on IP57-vedenkestävyys. Puhelimessa on 13 mgapikselin takakamera ja 1,3 megapikselin etukamera. Puhelimessa on 4,7 tuuman näyttö 1 280 × 720 pikselin tarkkuudella. Puhelimessa on RAM-muistia kaksi gigatavua ja tallennustilaa kahdeksan gigatavua. Tallennustilaa voi laajentaa microSD-kortilla. Puhelimessa on 2150 milliampeeritunnin akku, joka antaa kolmetoista tuntia puheaikaa.
Eino-Vakaa

| Eino-Vakaa |
| --- | --- |
 Eino-Vakaa suomenhevosten ensimmäisessä virallisessa kantakirjanäyttelyssä Lahdessa 1911.
Syntynyt:  1898
Kuollut:  1913 (15 vuotta)
Sukupuoli:  ori
Väri:  tummanrautias
Rotu:  suomenhevonen
Isä:  Eino
Emä:  Piiju
Emänisä:  tuntematon
Kasvattaja:  Bruno Granit
Omistaja:  J. Heikura (1900–1904)   Fritz Buttenhoff (1904–)
Tasoitusennätys:  1.33,9 (1912)
Voittosumma:  48 000 mk
Suurkilpailuvoittoja
 Suuri orikilpailu: 1907–1912 
Eino-Vakaa (1898 Kuopion mlk – 12. syyskuuta 1913 Turku) oli suomenhevonen, joka oli 1900-luvun alkuvuosien menestynein ja kuuluisin suomalainen ravihevonen. Eino-Vakaa saavutti ykkössijoja lukuisissa valtionajoissa eri puolilla maata ja vuosina 1907–1912 se voitti Suuren orikilpailun kuudesti peräkkäin. Saavutustensa johdosta Eino-Vakaata kutsuttiin ”Suomen ravikuninkaaksi”, vaikka varsinaisten kuninkuusravien järjestäminen aloitettiin vasta myöhemmin 1920-luvulla. Ori tunnettiin myös hevospiirien ulkopuolella ja se esiintyi muun muassa lukuisissa aikakauden kaskuissa ja pakinoissa.
Vuodesta 1904 lähtien Eino-Vakaa oli viipurilaisen liikemiehen Fritz Buttenhoffin omistuksessa. Se pysyi hänen rakkaimpana hevosenaan, vaikka Buttenhoff omisti myös ravikuninkuuden myöhemmin voittaneet Pamun-Humun ja Eri-Aaronin. Eino-Vakaa jatkoi kilpailemista myöhäiselle iälle saakka ja saavutti ennätyksensä 15-vuotiaana vain pari viikkoa ennen kuolemaansa kilparadalle Turussa syyskuussa 1913.
Suomen lisäksi Eino-Vakaa ehti kilpailemaan myös Ruotsissa, kun se heinäkuussa 1912 osallistui Tukholman kesäolympialaisten yhteydessä järjestettyihin ravikilpailuihin Suomen joukkueen tähtenä.
Elämä > Suku ja näyttelyhistoria

Eino-Vakaa syntyi vuonna 1898 Kuopion maalaiskunnassa maisteri Bruno Granitille. Oriin isä oli nilsiäläisen kauppiaan Sampo Niskasen kasvattama tunnettu periyttäjä Eino (s. 1888). Se polveutuu 1850-luvulla yhteislaitumilta lähteneestä hevoskannasta, mutta mukana on myös pohjoiskarjalaisen Sarkkilan tilan lämminveritaustaisesta oriista Zafirka polveutuvaa niin sanottua Halin rotua. Eino-Vakaan emä puolestaan oli Granitin ”romuluiseksi” luonnehdittu tamma Piiju, jonka suku ei ole selvillä. Vuonna 1900 Eino-Vakaa siirtyi Nurmekseen maanviljelijä J. Heikuran omistukseen, jolta Fritz Buttenhoff osti sen keväällä 1904. Kauppahinta oli 3 000 markkaa.
Ensimmäiseen näyttelyynsä Eino-Vakaa osallistui kesäkuussa 1906. Ori hyväksyttiin suomenhevosen kantakirjaan numerolla 25 heti sen perustamisvuonna Viipurissa pidetyssä Karjalan Hippoksen näyttelyssä 30. syyskuuta 1907. Vuotta myöhemmin Eino-Vakaa osallistui Lahdessa järjestettyyn ensimmäiseen viralliseen kantakirjahevosten näyttelyyn. Sen juoksutyyliä kuvailtiin ”kauniiksi, voimakkaaksi ja puhtaaksi”. Vankkarakenteisen oriin kerrottiin olleen myös luonteeltaan erinomaisen, eikä se milloinkaan vihoitellut hoitajalleen, vaan oli aina hyvällä tuulella.
Siitoksessa Eino-Vakaa ehti jättämään 168 jälkeläistä. Ori vaikutti suurimman osan ajastaan Fritz Buttenhoffin luona Viipurissa, mutta kesät 1909 ja 1913 se astui pohjalaisia tammoja Lapualla.
Elämä > Kilpailut ja ennätykset

Eino-Vakaa osallistui valtionajoihin ensimmäistä kertaa helmikuussa 1903 Joensuussa, jossa se saavutti avauskilpailussaan kolmen virstan matkalla tuloksen 6.03 ja sijoittui neljänneksi. Aktiivisemmin ori alkoi kuitenkin kilpailemaan vasta siirryttyään Fritz Buttenhoffin omistukseen keväällä 1904. Buttenhoff vastasi itse hevosen ohjastuksesta, mutta Eino-Vakaalla oli myös oma valmentaja ja hieroja, joka tunnetaan vain nimellä Eljas.
Lukuisten valtionajojen ja yksityisten hevosyhdistysten järjestämien kilpailujen lisäksi Eino-Vakaa voitti myös vuodesta 1884 lähtien järjestetyn Suuren orikilpailun kuudesti peräkkäin vuosina 1907–1912. Kuolemaansa edeltäneenä viikonloppuna Eino-Vakaa hävisi Viipurissa Kelkkalan raviradalla pidetyssä Suuressa orikilpailussa tamperelaisen varatuomarin Vilho Soivion omistamalle Riuskalle. Vielä viikkoa aikaisemmin Eino-Vakaa oli Oulunkylän raviradalla juossut uuden ennätyksensa. Ensimmäiset epäviralliseksi jääneet kuninkuusravit järjestettiin kaksi viikkoa Eino-Vakaan kuoleman jälkeen Tampereen Hippoksella, jonne se myös oli ilmoitettu.
Heinäkuussa 1912 Svenska travsällskapet järjesti Tukholman olympialaisten yhteydessä ravikilpailut, joihin Suomesta osallistui viisihevosinen joukkue. Eino-Vakaan lisäksi mukana olivat lisäksi Vilho Soivion Riuska, vapaaherra Reinhold Hj. Sackelbergin Klippari, vesilahtelaisen maanviljelijän E. Poukan Vauhti sekä pälkäneläisen maanviljelijän Kalle Hinkan Wappu. Avauspäivänä juostussa 2 125 metrin tasoitusajossa Eino-Vakaa sijoitti kolmanneksi amerikkalaisen lämminveritamma Nyanzan ja Riuskan jälkeen. Suomalaishevoset jäivät jo lähdössä parikymmentä metriä vastustajistaan, kun ohjastajat eivät osanneet sikäläistä volttilähtöä, vaan starttasivat paikoiltaan. Toisena kilpailupäivänä Eino-Vakaa sijoittui omassa sarjassaan toiseksi, häviten voittaneelle ruotsalaiselle lämminveriselle Shadeland Harrylle 1,6 sekuntia. Eino-Vakaan juoksema kilometriaika 1.33,9, jäi sen kaikkien aikojen nopeimmaksi. Kolmantena kilpailupäivänä Eino-Vakaa hävisi voiton niukasti amerikkalaissukuiselle lämminveritamma Nyzalle. Eino-Vakaa oli kutsuttu Ruotsiin jo vuotta aikaisemmin, mutta tuolloin suomalaisjoukkueen kilpailumatka peruuntui.
Eino-Vakaa paransi ennätystään vuosittain ja oli jatkuvasti myös valtakunnan nopeimpien hevosten joukossa. Esimerkiksi vuonna 1908 ori juoksi kolmen kilometrin matkan aikaan 5.07,2 ja oli tilastoissa vuoden nopein hevonen 4,2 sekunnin erolla seuraavaan. Tuolloin yleisesti juostulla 3 000 metrin matkalla Eino-Vakaa alitti viiden minuutin rajan ensimmäistä kertaa vuonna 1910, jolloin ori juoksi Jyväskylässä 4.59,8. Valtionajoissa ori ravasi ennätyksekseen 4.58,2 (kilometriaikana 1.39,4) vuonna 1912 Turussa. Yksityisissä kilpa-ajoissa Eino-Vakaan ennätys oli kaksi viikkoa ennen oriin kuolemaa 31. elokuuta 1913 Oulunkylässä juostu 4.55,2 (kilometriaikana 1.38,4). Kilometriajassa laskettu ennätys 1.33,9 (kokonaisaika 3.19,6) syntyi 2 125 metrin matkalla Tukholmassa 1912. Eino-Vakaan palkintosummaksi kertyi uran aikana 48 000 markkaa.
Elämä > Kuolema

Eino-Vakaa kuoli kilparadalle Turun Hippodromilla 12. syyskuuta 1913 järjestetyissä Turun hevosystäväinseuran kilpailuissa. Kolmesta mukaan ilmoitetusta hevosesta juoksi ensimmäisenä vilppulalaisen maanviljelijän A. Rantalan omistama Purje, joka kuitenkin hylättiin epäpuhtaasta ravista. Seuraavana kolmen kilometrin matkalle lähti Eino-Vakaa, joka kuitenkin hidasti vauhtiaan jo 300 metrin juoksun jälkeen. Ohjastajana toiminut Buttenhoff pysäytti hevosen takasuoralla, mutta se kaatui radalle ja kuoli, ennen kuin eläinlääkärit ehtivät paikalle. Kuolinsyyksi todettiin sydänkohtaus. Eino-Vakaan kuoleman jälkeen kilpailut keskeytettiin ja hevonen haudattiin vielä samana iltana Turun Hippodromille. Hauta koristeltiin kukkasin ja myöhemmin paikalle pystytettiin myös muistomerkki.
Tapaus herätti paljon huomiota ja siitä uutisoivat kaikki merkittävimmät sanomalehdet. Nya Pressenin pakinoitsijan mukaan Eino-Vakaan kuolema synnytti jopa aivan uuden journalismin lajin; hevosnekrologit. Runoilija Eero Eerola kirjoitti Eino-Vakaan muistosäkeet Maatalouden hevoshoitolehteen:
»Lippu alas, on kaatunut kuulu
jo kisojen kuningas!
Ei nähdä nyt, Eino Vakaa,
sun uljasta vauhtias.
Kisahetkien aikaan tok' aina,
kun parhaita mainitaan,
sun nimes ja kunnias kuuluu,
sun muistosi muistellaan.
Lakki päästä nyt hevosmiehet,
ja kunnia vainaallen!
Hän kaatui kuningastiellään
kera voittojen kauniiden.»
Pilalehti Tuulispäässä puolestaan julkaistiin nimimerkki ”Nikolaus Laulunvallan” satiirinen muistoruno.
Muuta

Vuonna 1909 kuvanveistäjä Heikki Juvonen ikuisti Eino-Vakaan opetuskäyttöön tarkoitettuihin pienoisveistoksiin, joissa esiteltiin suomalaisia kotieläimiä. Eino-Vakaa edusti 16 veistoksen sarjassa juoksijahevosta.
Kansanmuusikko ja hevosmies Matti Edvard Takala teki Eino-Vakaasta laulun, josta on jäänyt elämään säkeet ”Buttenhoffi ja Eino-Vakaa, sun ponfelis, ponfelis Eino-Vakaa, ne hallitsee ravirataa, sun ponfelis, ponfelis pom!”  Eino-Vakaa esiintyy myös muun muassa eräässä Kasperi Tantun runossa.
1910-luvun lopulla maalaisliiton Liitto-sanomalehdessä kirjoitti Eino Vakaa -niminen pakinoitsija, ja samalla vuosikymmenellä vaasalainen Oy Utterström & Co. valmisti oriin mukaan nimettyjä polkupyöriä.
Eino-Vakaa ja Fritz Buttenhoff Helsingin talvikisoissa maaliskuussa 1910.
Hhohho

| Hhohho |
| --- | --- |

Valtio:   Swazimaa
Hallinto:  
 – hallinnollinen keskus:  Mbabane
Pinta-ala:  3569 km²
Väkiluku (2007):  283 000
 – väestötiheys:  90,5 as./km²
Hhohho on yksi Swazimaan neljästä hallinnollisesta piiristä. Alueen pinta-ala on 3 569 neliökilometriä ja asukasluku noin 283 000 (2007). Asukastiheys on 90,5 ihmistä per neliökilometri. Piirin hallinnollinen keskus on valtion pääkaupunki Mbabane.
Piirin ja Etelä-Afrikan rajalla sijaitsee Swazimaan korkein vuori Emlembe (1 862 m).
Hallinnollinen jako

Hhohhon piiri jakautuu neljääntoista inkhundlaan:
Hhukwini: Lamgabhi ja Dlangeni.
Lobamba: Ezabeni, Ezulwini, Elangeni, Lobamba ja Nkanini.
Madlangempisi: Ebulanzeni/Buhlebuyeza, Kadvokolwako, Kaguquka, Kazandondo ja Emzaceni.
Maphalaleni: Nsingweni, Maphalaleni, Madlolo, Emcengeni, Kasiko, Esitseni, Entsanjeni, Emfeni ja Mabeleni.
Mayiwane: Mkhweni, Mavula, Mkhuzweni, Emfasini ja Herefords.
Mbabane Este: Fonteyn, Sidwashini, Maqobolwane, Mntulwini, Mcozini, Mncitsini, Corporation ja Gobholo.
Mbabane Oeste: Dividido en Bahai, Mangwaneni ja kuusi numeroitua aluetta (I–VI).
Mhlangatane: Sidwashini, Mangweni, Nhlanguyavuka, Ndvwabangeni, Zinyane, Nyakatfo, Mpofu, Mavula, Malibeni ja Manjengeni.
Motjane: Sipocosini, Esigangeni, Ekupheleni, Motjane, Luhlendlweni, Mpolonjeni ja Mantabeni.
Ndzingeni: Ludlawini, Ndzingeni, Emvuma, Emgungunlovu, Nkamanzi, Bulandzeni ja Ngowane.
Nkahaba: Ejubukweni, Nkaba, Emdzimba ja Ekuvinjelweni.
Ntfonjeni: Lomshiyo, Mshingishingini, Kandwandwe, Vusweni, Mvembili, Hhelehhele ja Mashobeni.
Piggs Peak: Enginamadolo, Ensangwini, Kamkhweli, Luhhumaneni, Bulembu ja Ekwakheni.
Timpisini: Mashobeni, Ndlalambi/Ludzibini, Mvembili ja Kahhohho.
Kaupungit

| Hhohhon kaupungit>  Kaupunki | Hhohhon kaupungit>  Asukasluku | Hhohhon kaupungit>  Vuosi |  |  |  |  |  |
| --- | --- | --- | --- | --- | --- | --- | --- |
| Mbabane | 57 992 | 1997 |  |  |  |  |  |
Ararat: 
| Bulembu | 2 443 | 1997 |  |  |  |  |  |
Croyden: 
Dalriach: 
Ekupheleni: 
Mliba: 
| Mondi | 2 703 | 1997 |  |  |  |  |  |
| Ngwenya | 842 | 1997 |  |  |  |  |  |
| Piggs Peak | 4 581 | 1997 |  |  |  |  |  |
* Lähde: World Gazetteer.
Aiheesta muualla

Kuvia tai muita tiedostoja aiheesta Hhohho Wikimedia Commonsissa
Swazimaan alueet
Hhohho
Lubombo
Manzini
Shiselweni
Honor 3X

| Honor 3X |
| --- | --- |
Valmistaja:  Huawei
Edeltäjä:  Honor X2
Seuraaja:  Honor 4X
Mitat:  149,5 × 77,4 × 8,9 mm
Paino:  162 g
Näyttö:  5,5 tuumaa
Näytön kuvatarkkuus:  720 × 1 280
Värien lukumäärä:  16 milj.
Suoritin:  Mediatek MT6592
Grafiikkapiiri:  Mali-450MP4
Keskusmuisti:  2GB
Flash-muisti:  8GB/16GB
Takakamera:  13 MP
Etukamera:  5 MP
Radio:  FM-radio
Käyttöjärjestelmä:  Android 4.2.2
Akku:  3 000 mAh
Muistikorttipaikka:  microSDXC
Infobox OKNimi-testi OK: 
Honor 3X on Huawein valmistama matkapuhelin, joka julkaistiin samaan aikaan Honor 3C:n kanssa.
Puhelimessa on Mediatekin MT6592-prosessori ja Mali-450MP4-grafiikkapiiri. Puhelimessa on kolmentoista megapikselin kamera takana ja viiden megapikselin kamera edessä. Siinä on 8 tai 16 gigatavua tallennustilaa, jota voidaan laajentaa microSDXC-kortilla. RAM-muistia on 2 gigatavua.  Puhelin on tehty muovista ja siihen käy Mini- ja Micro-SIM-kortit. Puhelimen paino on 162 grammaa ja puhelimen akun voi irrottaa. Puhelimessa ei ole 4G:tä.
Honor 20

| Honor 20 |
| --- | --- |
Valmistaja:  Huawei
Julkaistu:  kesäkuu 2019
Mitat:  154,3 × 74 × 7,9 mm
Paino:  174 g
Näyttö:  6,26 tuumaa
Näytön kuvatarkkuus:  1 080 × 2 340 pikseliä
Värien lukumäärä:  16 miljoonaa
Suoritin:  Kirin 980
Grafiikkapiiri:  Mali-G76 MP10
Keskusmuisti:  6 tai 8 GB
Flash-muisti:  128 GB
Takakamera:  48 + 16 + 2 + 2 Mpx
Etukamera:  32 Mpx
Radio:  ei
Akku:  Li-Po 3 750 mAh
Muistikorttipaikka:  ei
Infobox OKNimi-testi OK: 
Honor 20 on Huawein valmistama matkapuhelin, joka julkaistiin kesäkuussa 2019. Puhelimen etuosa on lähes kokonaan näyttöä, pelkästään vasemmassa yläkulmassa on etukameralle pieni reikä.
Puhelimessa on neljä kameraa: 48 megapikselin laajakulmakamera, 16 megapikselin 117 asteen ultralaajakulmakamera, kahden megapikselin makrokamera ja kahden megapikselin syvyyskamera. Laajakulmakamerassa ja ultralaajakulmakamerassa on yötila ja videota voi kuvata 4K-resoluutiolla. Puhelimessa on 22,5 watin pikalataus. Etukamerassa on 32 megapikseliä.
Honor 20:ssa on 6,26 tuuman näyttö 1 080 × 2 340 pikselin tarkkuudella. Käyttöjärjestelmänä on Android 9 (Pie). Akun kapasiteetti on 3 750 milliampeerituntia. Puhelimeen käy Nano-SIM-kortti ja se on tehty alumiinista ja lasista.
Huomenna sinä tulet

| Huomenna sinä tulet Susanna Haavisto |
| --- | --- | --- |

Studioalbumin tiedot
 Äänitetty : toukokuu 1985
 Julkaistu: 1985
 Formaatti: LP, C-kasetti
 Tuottaja(t): Juha Tikka
 Tyylilaji: Iskelmä, pop
 Levy-yhtiö: Polarvox
Susanna Haaviston muut julkaisut
|   | Huomenna sinä tulet 1985 | Miksi? 1992 |
Huomenna sinä tulet on Susanna Haaviston esikoisalbumi, joka julkaistiin vuonna 1985. Kaikki kappaleet on säveltänyt ja sovittanut Esa Helasvuo, joka on merkitty myös levynkanteen esittäjäksi Susanna Haaviston rinnalle.
Kappaleet

| --- | --- |
 A-puoli Huomenna sinä tulet – 4.05 (san. Susanna Haavisto)  Irmeli ulkoilee – 4.40 (san. Liisa Ryömä)  On kyyhkynen erehtynyt – 3.56 (san. R. Albert, suom. Aale Tynni)  Suhu koivikossa – 3.20 (san. Väinö Vainio)  Hyljätty – 2.20 (san. Marja-Liisa Vartio) :  B-puoli Joka pojalla on siivet – 4.54 (san. Marja Rankkala)  Tyttö ja tanssiva karhu – 4.35 (san. Marja-Leena Mikkola)  Karuselli pyörii – 3.00 (san. Susanna Haavisto)  Piikkikaktus – 3.18 (san. Daniel Katz)  Unta unessa – 2.40 (san. Edgar Allan Poe, suom. Yrjö Jylhä)
Muusikot

Susanna Haavisto – laulu
Jarmo Nikku – kitara
Kalle Jämsen – kitara
Juha Tikka – basso, trumpetti, pasuuna, taustalaulu
Vesa Aaltonen – rummut
Esa Helasvuo – piano, syntetisaattori, taustalaulu
Esa Kotilainen – haitari, syntetisaattori
Pentti Lahti – huilu
Kalle Jämsen – mandoliini
Mongo Aaltonen – lyömäsoittimet
Pentti Lahti – saksofoni
Pave Maijanen – taustalaulu
Susanne Helasvuo – jouset